section_heading: Popularnost
paragraph_text: Zbog ustaljene Fenderove prakse u dizajnu modela gitara s punim tijelom, i ugrađivanja konfiguracije jednostrukih elektromagneta, zaostajao je u komercijalnom uspjehu za Gibsonovim poluakustičnim modelima gitara s dvostrukim elektromagnetima. Rezultat toga bio je da model Starcaster zbog općenite nepopularnosti, i nedostatka "prepoznatljivog imena", za razliku od drugih poluakustičnih modela iz tog vremena danas rijetko nalazimo na tržištu. Unatoč tome (ili možda) zbog skromnosti ulaganja u kvalitetnije instrumente, nekoliko visoko profiliranih gitarista današnjeg vremena preferira ovaj model gitare kao svoj osnovni instrument. Neki od njih su: engleski rock gitarista Jonny Greenwood iz sastava Radiohead, Sammy James Jr gitarista američkog garage rock sastava The Mooney Suzuki svirao je 21. lipnja 2007. godine u Late Night with Conan O'Brien talk showu na Stracaster modelu.<br> Gitara se također može vidjeti i u glazbenom video spotu engleskog pjevača i tekstopisca Morrisseya, u pjesmi You Have Killed Me. Dalje, Dave Keuning u američkom rock sastavu The Killers na Glastonbury Festivalu 2007. godine, i u engleskom glazbenom Later with Jools Holland tv-programu svirao je na modelu Stracaster. Zatim, gitarista Jamie Cook u engleskom indie rock sastavu Arctic Monkeys, gdje ga je 2009. godine na Reading Festivalu koristio u pjesmi Crying Lightning. Chris Walla američki glazbenik u alternativnom rock sastavu Death Cab for Cutie povremeno koristi model Stracaster pri nastupima uživo.